มาเลย์จับเสื้อเหลือง บึมพระพรหม รอยูซูฟูชี้ตัว
ตำรวจสันติบาลมาเลเซียลุยค้นที่พักชาวอุยกูร์ ในกรุงกัวลาลัมเปอร์หลายแห่ง พบ ชายต้องสงสัยว่าจะเป็นมือระเบิดเสื้อเหลือง ที่ก่อเหตุระเบิดศาลท้าวมหาพรหม แยกราชประสงค์ ชุดสืบสวนสอบสวนคดีระเบิดของไทย เร่งประสานขอรูปถ่ายเพื่อนำมาให้ เมียไรลี ยูซูฟู ผู้ต้องหาที่ถูกคุมขังอยู่ที่เรือนจำชั่วคราวแขวงถนนนครไชยศรีชี้ยืนยัน ถ้าตรงกันจะขอให้ทางการมาเลย์ส่งตัวเป็นผู้ร้ายข้ามแดนมาดำเนินคดีที่ประเทศไทยทันที,กรณีคนร้ายวางระเบิดบริเวณศาลท้าวมหาพรหม แยกราชประสงค์ เมื่อช่วงค่ำวันที่ 17 ส.ค.58 เป็นเหตุให้ชาวไทยและนักท่องเที่ยวชาวต่างชาติเสียชีวิต 20 ราย และได้รับบาดเจ็บกว่า 100 ราย และระเบิดที่ท่าเรือสาทร ต่อมา ชุดสืบสวนจับกุมนายบิลา มูฮัมหมัดหรือนายอาเดม การาดัค สัญชาติตุรกี ขณะกบดานที่พูลอนันต์ อพาร์ตเมนต์ เลขที่ 134/5 ปากซอยเชื่อมสัมพันธ์ 11 แขวงกระทุ่มราย เขตหนองจอก พร้อมอุปกรณ์ประกอบระเบิดจำนวนมาก และหนังสือเดินทางประเทศตุรกีอีก 251 เล่ม หลังจากนั้นเจ้าหน้าที่ทหารกองกำลังบูรพาจับกุมนายเมียไรลี ยูซูฟู ชาวจีน ขณะกำลังหลบหนีข้ามชายแดนจังหวัดสระแก้ว ให้การรับสารภาพถึงผู้ร่วมขบวนการ และขั้นตอนการวางแผนและก่อเหตุระเบิดทั้ง 2 แห่ง ขณะที่ชุดสืบสวนตรวจสอบพบว่า มือระเบิดเสื้อเหลืองและเสื้อน้ำเงินหลบหนีไปยังประเทศมาเลเซียแล้ว จึงประสานทางการมาเลเซียช่วยจับกุมแต่ยังคว้าน้ำเหลว,ความคืบหน้าจากสำนักงานตำรวจแห่งชาติ เมื่อวันที่ 20 ก.ย. พล.ต.ท.ประวุฒิ ถาวรศิริ ผู้ช่วยผบ.ตร.และโฆษก ตร. กล่าวว่า ขณะนี้ชุดสืบสวนคดีระเบิดตรวจสอบเส้นทางหลบหนีของผู้ต้องหามือระเบิดแยกราชประสงค์ มีพยานหลักฐานยืนยันชัดเจนว่า ผู้ต้องหามือระเบิดทั้ง 2 คนเดินทางหลบหนีไปในพื้นที่ภาคใต้บริเวณรอยต่อที่เป็นช่องทางธรรมชาติเพื่อเดินทางเข้าประเทศมาเลเซีย โดยมีขบวนการช่วยเหลือสนับสนุนการหลบหนีออกจากประเทศไทยหลังก่อเหตุวางระเบิดแยกราชประสงค์ ชุดสืบสวนนำตัวมาสอบสวนขยายผลเพื่อหาจุดที่หลบซ่อนในประเทศมาเลเซีย และประสานความร่วมมือทางการมาเลเซียที่ให้ความร่วมมือเป็นอย่างดี เท่าที่ตรวจสอบเชื่อว่ามือระเบิดทั้ง 2 คนใช้บริการของกลุ่มนี้ปะปนไปกับกลุ่มชาวอุยกูร์ขณะหลบหนีเข้าไปในประเทศมาเลเซีย ขณะนี้มอบหมายให้ พล.ต.ท.สุชาติ ธีระสวัสดิ์ ที่อยู่ในพื้นที่แนวชายแดนภาคใต้สืบหาคนร้าย มีการเคลื่อนไหวคืบหน้าไปในทิศทางที่ดี,พล.ต.ท.ประวุฒิกล่าวต่อไปว่า นอกจากนี้ยังมีการประสานผ่านกระทรวงการต่างประเทศของไทยไปยังทางการประเทศจีน ให้ช่วยตรวจสอบหนังสือเดินทางของนายยูซูฟูและนายอิซานผู้ต้องหา เพื่อยืนยันเอกสาร ชื่อนามสกุล เพื่อใช้ขยายผลถึงผู้ที่เกี่ยวข้อง รวมทั้งประสานทางการปากีสถานในส่วนผู้ต้องหารายอื่น เพราะในส่วนของประเทศบังกลาเทศได้แจ้งข้อมูลรายละเอียดการเดินทางของผู้ต้องหาคือ นายอิซานมาให้เรียบร้อยแล้ว ชุดสืบสวนสอบสวนกำลังสอบปากคำพยานผู้ที่เกี่ยวข้องเพิ่มเติม คาดว่าน่าจะขออนุมัติหมายจับผู้ต้องหาเพิ่มเติมได้อีก อยู่ระหว่างรวบรวมพยานหลักฐาน,มีรายงานว่าเมื่อคืนที่ผ่านมา (19 ก.ย.) ตำรวจสันติบาลประเทศมาเลเซีย ปฏิบัติการเข้าตรวจค้นเป้าหมายเป็นอพาร์ตเมนต์และห้องเช่าหลายแห่ง ที่มีเบาะแสว่าเป็นที่หลบซ่อนของมือระเบิดเสื้อเหลืองและเสื้อสีฟ้า หลังตำรวจไทยประสานขอความร่วมมือไป โดยก่อนหน้านี้ควบคุมตัวชาวมาเลเซียที่เป็นผู้ช่วยเหลือรับตัว 2 มือระเบิดจากฝั่งชายแดนไทย-มาเลเซียเข้าไปกบดานในพื้นที่กรุงกัวลาลัมเปอร์ตั้งแต่วันที่ 20 ส.ค. ในปฏิบัติการดังกล่าวเจ้าหน้าที่ตำรวจมาเลเซียสามารถจับกุมชายต้องสงสัยว่า เป็นมือระเบิดเสื้อเหลืองได้ ขณะปะปนอยู่กับชาวอุยกูร์ที่หลบหนีเข้าเมืองในพื้นที่กรุงกัวลาลัมเปอร์ ประเทศมาเลเซีย อยู่ระหว่างสอบสวนขยายผลเชื่อมโยงไปหามือระเบิดเสื้อสีฟ้าและผู้ที่ช่วยเหลือสนับสนุนรายอื่นๆ,มีรายงานอีกว่า เบื้องต้นพนักงานสอบสวนคดีระเบิดของประเทศไทย ประสานความร่วมมือให้เจ้าหน้าที่ตำรวจประเทศมาเลเซียส่งรูปถ่ายผู้ต้องสงสัยว่าเป็นชายเสื้อเหลืองมือระเบิดศาลท้าวมหาพรหม แยกราชประสงค์มาให้ เพื่อนำไปให้นายเมียไรลี ยูซูฟู ผู้ต้องหาที่ถูกคุมขังอยู่ที่เรือนจำชั่วคราวแขวงถนนนครไชยศรีชี้ยืนยัน ถ้าได้รับการยืนยัน จะดำเนินการในขั้นตอนขอส่งผู้ร้ายข้ามแดนกลับมาดำเนินคดีที่ประเทศไทยต่อไป
ตำรวจสันติบาลมาเลเซียลุยค้นที่พักชาวอุยกูร์ ในกรุงกัวลาลัมเปอร์หลาย แห่ง พบชายต้องสงสัยว่าจะเป็นมือระเบิดเสื้อเหลือง ที่ก่อเหตุระเบิดศาลท้าวมหาพรหม แยกราชประสงค์ 
ข่าวหน้า1,มาเลย์จับเสื้อเหลือง,บึมพระพรหม,กัวลาลัมเปอร์,อุยกูร์,ชายต้องสงสัย,มือระเบิด,เสื้อเหลือง,แยกราชประสงค์,ประวุฒิ ถาวรศิริ,ยูซูฟู,มาเลเซีย,ผู้ต้องหา,ไทยรัฐฉบับพิมพ์